บาทเปิด 30.02/05 บาทต่อดอลลาร์ อ่อนค่า
เงินบาทเปิดตลาด 30.02/05 บาทต่อดอลลาร์อ่อนค่า จับตาการเมืองสหรัฐฯ-สถานการณ์โควิดทั่วโลก ให้กรอบ 30.00-30.15 บาทต่อดอลลาร์
13 ม.ค. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.02/05 บาท/ดอลลาร์ อ่อนค่าจากเย็นวันที่ 12 ม.ค.64 ที่ปิดตลาดที่ระดับ 30.16 บาท/ดอลลาร์
เช้านี้เงินบาทเริ่มอ่อนค่าลง โดยปัจจัยที่นักลงทุนให้ความสนใจ ยังคงเป็นสถานการณ์การระบาดของไวรัสโควิด-19 ในประเทศรวมถึงทั่วโลก ตลอดจนจับตาสถานการณ์การเมืองในสหรัฐ หลังจากที่ประธานาธิบดีโดนัล ทรัมป์ อนุมัติคำสั่งประกาศภาวะฉุกเฉินในกรุงวอชิงตัน ดี.ซี. ตั้งแต่ 11-24 ม.ค.นี้ นักบริหารเงิน คาดว่า วันนี้เงินบาทจะเคลื่อนไหวในกรอบ 30.00-30.15 บาท/ดอลลาร์